Jabarkan Ancaman dan ungkit-mengungkit dari Senario Pilihan Raya Umum Malaysia ke-12 dalam bahasa melayu

Pemimpin-pemimpin Barisan Nasional telah mengancam rakyat untuk mengundi Barisan Nasional bagi "memastikan suara mereka didengar" dan "mengelakkan berlakunya tragedi 13 Mei sekali lagi". Contohnya Perdana Menteri Malaysia Abdullah Badawi "menasihati" pengundi-pengundi Cina untuk mengundi Barisan Nasional sekiranya mereka mahu suara mereka didengar dan memberi amaran bahawa permintaan mereka tidak akan dilayani sekiranya mereka berbuat sebaliknya.  Ini bercanggahan dengan janjinya yang awal bahawa dia akan menjadi Perdana Menteri untuk semua kaum di Malaysia.

Selain itu, pemimpin Barisan Nasional juga seringkali mengungkit mengenai bantuan yang pernah diberikan - contohnya bantuan banjir - bagi melawan kempen "Negara Kebajikan" oleh parti-parti pembangkang, sedangkan bantuan tersebut adalah dilihatkan sebagai kewajipan kerajaan terhadap rakyatnya dan dana yang disalurkan datang daripada cukai rakyat.

"Ganjaran" RM200 kepada Pengundi Kelantan untuk Balik Mengundi

Barisan Nasional yang merupakan pembangkang di Negeri Kelantan telah memberi wang tunai RM 200 kepada pengundi-pengundi Kelantan yang berada di negeri-negeri lain sebagai "tambang" untuk balik mengundi di negeri Kelantan atas harapan mereka yang menerima budi ini akan mengundi Barisan Nasional pada tanggal 8 Mac 2008.

Tarik Undi dengan Menggunakan Penari Separuh Bogel

Barisan Nasional dinampakkan begitu terdesak pada Pilihanraya kali ini apabila menggunakan penari separuh bogel semasa ceramah untuk meraih undi di DUN N21 Lintang Perak, calon BN Dato' Ahamad Pakeh Adam.